Diari Oficial de la Generalitat Valenciana


Sumari del DOGV 7358, del 11-09-2014 (2014/8246)

RESOLUCIÓ de 9 de setembre de 2014, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni de col·laboració subscrit el 3 de novembre de 2006 entre el Ministeri d'Agricultura, Pesca i alimentació (actualment Ministeri d'Agricultura, Alimentació i Medi Ambient) i la Generalitat, relatiu a la gestió compartida de l'espai maritimoterrestre de l'arxipèlag de les Illes Columbretes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7358

Data del DOGV
:   11-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8246


Data del document
:   09-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 9 de setembre de 2014, de la directora general del Secretariat del Consell i Relacions amb les Corts, per la qual es disposa la publicació de l'acord de pròrroga del conveni de col·laboració subscrit el 3 de novembre de 2006 entre el Ministeri d'Agricultura, Pesca i alimentació (actualment Ministeri d'Agricultura, Alimentació i Medi Ambient) i la Generalitat, relatiu a la gestió compartida de l'espai maritimoterrestre de l'arxipèlag de les Illes Columbretes. [2014/8246]  
El Ministeri d'Agricultura, Alimentació i Medi Ambient i la Generalitat han subscrit, prèvia tramitació reglamentària, el 9 de juliol de 2014, un acord de pròrroga del conveni subscrit el 3 de novembre de 2006 relatiu a la gestió compartida de l'espai maritimoterrestre de l'arxipèlag de les Illes Columbretes.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 884/2014 i que figura com a annex d'esta resolució.  
  
València, 9 de setembre de 2014.- La directora general del Secretariat del Consell i Relacions amb les Corts: Marta Martí Arador.  
  
Acord de pròrroga del conveni de col·laboració, firmat el 3 de novembre de 2006, entre el Ministeri d'Agricultura, Pesca i Alimentació (actualment Ministeri d'Agricultura, Alimentació i Medi Ambient) i la Conselleria de Territori i Habitatge de la Generalitat (actualment Conselleria d'Infraestructures, Territori i Medi Ambient), relatiu a la gestió compartida de l'espai maritimoterrestre de l'arxipèlag de les Illes Columbretes  
  
Madrid, 9 de juliol de 2014  
  
Reunits  
D'una banda, Isabel García Tejerina, ministra d'Agricultura, Alimentació i Medi Ambient, en virtut del Reial Decret 303/2014, de 28 d'abril, pel qual es disposa el seu nomenament (BOE 103, 28 d'abril de 2014), que actua d'acord amb les facultats que li atribuïx l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i en compliment de l'Acord de Consell de Ministres de 2 de juliol de 1990, modificat pel de 3 de juliol de 1998, sobre competències per a realitzar convenis de col·laboració amb les comunitats autònomes.  
D'una altra banda, Isabel Bonig Trigueros, consellera d'Infraestructures, Territori i Medi Ambient, en virtut del Decret 20/2012, de 7 de desembre, del president de la Generalitat, pel qual cessen i es nomenen consellers, secretari i portaveu del Consell (DOCV 10.12.2012), en nom i representació d'esta, expressament autoritzada per a este acte per Acord del Consell de data 16 de maig de 2014.  
Les dos parts es reconeixen capacitat jurídica suficient per a subscriure este acord de pròrroga del conveni de col·laboració subscrit amb data 3 de novembre de 2006 i, a este efecte,  
  
Exposen  
Primer. Que, amb data 3 de novembre de 2006, el Ministeri i la Conselleria van subscriure un conveni de col·laboració, relatiu a la gestió compartida de l'espai maritimoterrestre de l'arxipèlag de les Illes Columbretes. El conveni esmentat va ser prorrogat fins al 31 de desembre de 2014 per mitjà de l'addenda de 2 de novembre de 2010.  
Segon. L'experiència obtinguda de les actuacions de col·laboració realitzades durant els anys de vigència del conveni han produït els efectes esperats, a la vista de tot això, les dos administracions volen continuar el desenrotllament d'estes.  
Tercer. La clàusula sèptima del conveni preveu la possibilitat de pròrroga de la vigència, sempre que esta siga formalitzada per mitjà d'un acord exprés de les parts amb anterioritat a l'acabament de la vigència.  
A la vista del que s'ha exposat anteriorment, les parts consideren necessari prorrogar novament la vigència del conveni de col·laboració subscrit amb data 3 de novembre de 2006, i acorden la pròrroga d'este. Esta pròrroga, que seria la segona, es regirà de conformitat amb la següent:  
  
Clàusula  
  
Única. Pròrroga  
Es prorroga la vigència del conveni de col·laboració subscrit amb data 3 de novembre de 2006 entre el Ministeri d'Agricultura, Pesca i Alimentació (actualment Ministeri d'Agricultura, Alimentació i Medi Ambient) i la Conselleria de Territori i Habitatge de la Generalitat (actualment Conselleria d'Infraestructures, Territori i Medi Ambient), relatiu a la gestió compartida de l'espai maritimoterrestre de l'arxipèlag de les Illes Columbretes, fins al dia 31 de desembre de 2018.  
  
I, com aprova de conformitat, les dos parts firmen el document per triplicat exemplar i en un sol efecte, en el lloc i la data abans indicats.  
  
  
La ministra d'Agricultura, Alimentació i Medi Ambient: Isabel García Tejerina.  
La consellera d'Infraestructures, Territori i Medi Ambient: Isabel Bonig Trigueros.